Lajošs Portišs

Lajošs Portišs (; dzimis , Zalaegersegā) ir Ungārijas starptautiskais lielmeistars šahā (1961).

 Šahista karjera 
Šahu iemācījies spēlēt 12 gadu vecumā. 1955. gadā Pasaules junioru čempionātā Antverpenē ieņēmis 4. vietu. 1958. gadā kļuvis par FIDE starptautisko meistaru (IM). No 1958. līdz 1981. gadam deviņas reizes ir kļuvis par Ungārijas šaha čempionu. 1961. gadā izpildījis FIDE starptautiskā lielmeistara normu (GM). Daudzu starptautisko turnīru uzvarētājs un ilggadējais Ungārijas šahistu līderis. Par savu klasisko šaha spēles stilu Portišs ir ieguvis iesauku «ungāru Botviņņiks».

1962. gadā pirmo reizi piedalījies Pasaules šaha čempiona izcīņas cikla starpzonu turnīrā Stokholmā, kurā dalījis 9.-10. vietu.1962 Stockholm Interzonal Tournament 1964. gada starpzonu turnīrā Amsterdamā pirmo reizi kvalificējies pretendentu mačiem, uzvarot papildmačā Semjuelu Reševski. 1965. gadā pretendentu maču ceturtdaļfinālā zaudējis Mihailam Tālam ar 2½:5½. Arī nākamajā starpzonu turnīrā 1967. gadā Susā (Tunisija) kvalificējies pretendentu mačiem, ieņemot 5. vietu.1967 Sousse Interzonal Tournament 1968. gadā pretendentu maču ceturtdaļfinālā zaudējis Bentam Larsenam ar 4½:5½. 1970. gadā starpzonu turnīrā Palma de Maļorkā (Spānija) dalījis 7.-8. vietu ar Vasiliju Smislovu un nav iekļuvis pretendentu mačos.1970 Palma de Mallorca Interzonal Tournament 1973. gada starpzonu turnīrā Petropolisā (Brazīlija) Portišs dalīja 2.-4. vietu ar diviem padomju lielmeistariem Ļevu Polugajevski un Jefimu Helleru, bet uzvarējis papildturnīrā par vietu pretendentu mačos ar 5,5 punktiem no 8 iespējamajiem.1973 Petropolis Interzonal Tournament 1974. gadā pretendentu maču ceturtdaļfinālā zaudējis Tigranam Petrosjanam ar 1:3 (neizšķirti netika ņemti vērā). 1976. gada starpzonu turnīrā Bīlē (Šveice) dalījis 2.-4. vietu ar Petrosjanu un Tālu, bet spējis būt otrais papildturnīrā un iekļūt pretendentu mačos.1976 Biel Interzonal Tournament 1977. gadā pretendentu maču ceturtdaļfinālā Roterdamā uzvarējis Larsenu ar 6½:3½, bet pusfinālā Ženēvā piekāpies Borisam Spaskim ar 6½:8½. 1979. gadā dalījis 1.-3. vietu starpzonu turnīrā Riodežaneiro, kas ļāva atkal piedalīties pretendentu mačos.1979 Rio de Janeiro Interzonal Tournament 1980. gadā pretendentu maču ceturtdaļfinālā Mehiko nospēlējis neizšķirti ar Spaski - 7:7, bet atzīts par mača uzvarētāju, jo uzvarējis vairāk partiju ar melnajām figūrām. Pusfinālā piekāpies Robertam Hībneram ar 4½:6½.1979-81 Candidates Matches 1982. gada starpzonu turnīrā Tolukā (Meksika) dalījis 1.-2. vietu,1982 Toluca Interzonal Tournament bet 1983. gadā zaudējis ceturtdaļfināla maču pret Viktoru Korčnoju ar 3:6.1982-84 Candidates Matches 1985. gada starpzonu turnīrā Tunisijā iekļuvis pretendentu turnīrā,1985 Tunis Interzonal Tournament kurā dalījis 10.-12. vietu. 1987. gadā Sirakas (Ungārija) starpzonu turnīrā dalījis 3.-4. vietu un, uzvarot papildmaču, iekļuvis pretendentu mačos.1987 Szirak Interzonal Tournament 1988. gadā pretendentu maču pirmajā kārtā uzvarējis Rafaelu Vaganjanu ar 3½:2½, bet 1989. gadā nākamajā kārtā zaudējis Janam Timmanam ar 2½:3½.1988-90 Candidates Matches Piedalījies arī divos nākamajos starpzonu turnīros - Manilā 1990. gadā1990 Manila Interzonal Tournament un Bīlē 1993. gadā,1993 Biel FIDE Interzonal Tournament taču panākumus vairs nav guvis.

1978. gadā bijis Ungārijas izlases līderis Pasaules šaha olimpiādē Buenosairesā, kur tai pirmo un vienīgo reizi izdevās pārtraukt PSRS šahistu dominanci šaha olimpiādēs.23rd Chess Olympiad: Buenos Aires 1978 Pasaules šaha olimpiādēs piedalījies 20 reizes (1956-1974, 1978-1988, 1992-1996, 2000) un bez zelta (1978) komandas sastāvā izcīnījis 3 sudraba (1970, 1972, 1980) un 2 bronzas medaļas (1956, 1966), kā arī 2 individuālās sudraba (1988, 1994) un 3 bronzas medaļas (1964, 1988, 1994).
Eiropas komandu šaha čempionātos piedalījies 8 reizes (1961-1983, 1992) un komandas sastāvā izcīnījis 3 sudraba (1970, 1977, 1980) un 4 bronzas medaļas (1961, 1965, 1973, 1983), kā arī 2 individuālās zelta (1961, 1983), 2 sudraba (1965, 1977) un 3 bronzas medaļas (1970, 1973, 1980). Vienīgo reizi 1985. gadā piedaloties Pasaules komandu šaha čempionātā izcīnījis sudrabu komandas sastāvā. Pasaules studentu komandu šaha čempionātos piedalījies 4 reizes (1956-1959) un komandas sastāvā izcīnījis sudraba (1956) un bronzas (1959) medaļas, kā arī individuālo zelta medaļu (1959).

Arī Portiša jaunākais brālis Ferencs (dzimis 1939. gadā) ir starptautiskais meistars šahā (IM, 1975) un ir izcīnījis bronzas medaļu Ungārijas šaha čempionātā 1977. gadā.

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Pasaules studentu komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)

Kategorija:1937. gadā dzimušie
Kategorija:Zalas meģē dzimušie
Kategorija:Ungārijas šahisti